Návrh

Komuniké

	Vláda Slovenskej republiky na svojom zasadnutí dňa.........vyjadrila súhlas s uzavretím Dohody medzi vládou Slovenskej republiky a vládou Českej republiky o zriadení slovenského hraničného vybavovacieho miesta na území Českej republiky na cestnom hraničnom priechode Drietoma – Starý Hrozenkov a Dohody medzi vládou Slovenskej republiky a vládou Českej republiky o zriadení českého hraničného vybavovacieho miesta na území Slovenskej republiky na cestnom hraničnom priechode Makov – Bílá-Bumbálka.

	Uvedenými dohodami sa ustanovujú vybavovacie priestory jednej zmluvnej strany na území druhej zmluvnej strany, t. j. určuje sa, na akom mieste budú vykonávať hraničné vybavovanie kontrolné orgány jednej zmluvnej strany na území druhej zmluvnej strany. Kontrolnými orgánmi sa rozumejú príslušníci policajných orgánov, colných orgánov a orgánov zabezpečujúcich veterinárnu, rastlinolekársku alebo inú kontrolu. V tejto súvislosti sú v návrhoch dohôd presne vymedzené plochy, zariadenia a priestory, ktoré užívajú kontrolné orgány oboch štátov.